**Utlysning studiebesøk høsten 2019**

Et studiebesøk til Brussel gir muligheten til å bli oppdatert på hva som pågår i EU, hvilke muligheter som finnes gjennom EUs programmer og hvordan norske aktører kan dra nytte av disse mulighetene. Osloregionens Europakontor tilbyr hvert semester avdelinger og enheter ved våre medlemsorganisasjoner muligheten til å besøke Brussel med skreddersydde program. Det er mulig å komme på besøk til Brussel gjennom store deler av året, fra 1. februar til 30. juni, og fra 1. september til 15. desember. Denne utlysningen gjelder for høstsemesteret 2019. **Søknader behandles fortløpende frem mot sommerferien.**

**Om Osloregionens Europakontor**

Osloregionens Europakontor (ORE) er et kompetansesenter som skal sikre økt deltakelse for dets medlemmer i europeisk regionalt samarbeid for å løse felles samfunnsutfordringer. ORE fungerer som et bindeledd mellom EU/EØS og Osloregionen. Gjennom vårt unike nettverk kobler vi våre medlemmer sammen med aktører fra hele Europa. ORE har søkelys på de samfunnsutfordringer som preger Europa og vår region. Fokuset er på grønn omstilling og et inkluderende samfunn. Forskning, innovasjon, digitalisering samt by- og regionalutvikling er forutsetninger for gode samfunnsløsninger. Osloregionens Europakontor har kontor i Brussel og Oslo. Hovedkontoret er i Brussel.

Se [www.osloregion.org](http://www.osloregion.org) for mer informasjon

**Historikk**  
Siden Osloregionens Europakontor åpnet i Brussel januar 2004 har kontoret hatt hyppige studiebesøk fra medlemmene. Erfaringene med ordningen er overveiende positive. Osloregionens Europakontor har ansvaret for å skreddersy programmer og innhenter foredragsholdere som kan hjelpe å belyse det gruppen ønsker å lære mer om ved å besøke Brussel.

**Lengden på oppholdet**Kontorets erfaring er at tidsrammen avhenger litt av hensikten med studiebesøket. Det har vært vanlig at Osloregionens Europakontor utarbeider studieprogram for mellom én til tre dager.

**Program**  
Når gruppen har fått godkjent besøket til Brussel utarbeider Osloregionens Europakontor et studieprogram som skal oppfylle gruppens ønsker. Dette arbeidet baseres på de ønskene og prioriteringene gruppen oppgir i søknadsskjemaet. Jo mer detaljert gruppen kan være i bestillingen, jo lettere vil det være å utarbeide et godt program som passer til gruppens ønsker. Arbeidet foregår i tett samarbeid med kontaktpersonen fra besøksgruppen.

**Antall studiebesøk**  
Det har væt stor pågang av studiebesøk det siste året. Antall studiebesøk per år varierer, men vi mottar rundt åtte til ti studiebesøk per halvår.

**Praktisk informasjon**  
For å ordne det praktiske rundt et studiebesøk til Brussel anbefaler vi å ta kontakt med Sophia Westerlund ved Scancoming BENELUX. Hun er svensktalende og kan hjelpe til med bestilling av middager, lunsjer, transport, sightseeing etc. For å komme i kontakt med Sophia se informasjon under:

Sophia Westerlund   
Assistant Country Manager   
Groups & MICE

**SCANCOMING BENELUX**

[reservations@scancoming.be](mailto:reservations@scancoming.be)   
Direct Tel: +32 2 511 8401

*Ved kontakt med Scancoming BENELUX oppgi gjerne at dere reiser gjennom Osloregionens Europakontor.*

**Søknad**  
Det er åpent for søknader fra alle våre medlemmer. Søknad gjøres gjennom ett søknadsskjema som sendes til din organisasjons representant i Osloregionens Europakontors kontaktgruppe **innen** **31. mai.** Utvelgelse vil skje i nært samarbeid mellom Osloregionens Europakontoret og kontaktgruppens medlemmer og vil basere seg dels på bakgrunn av søknad og fagområde, og dels geografisk fordeling av plasser. Søknadene vil behandles og gis tilbakemelding på i løpet av juni.

**Søknadsskjema**Søknadsskjemaet ligger vedlagt i utlysningsmailen. I søknadsskjemaet ønsker vi følgende informasjon:

* Hvilket tidsrom dere ønsker å komme på studiebesøk. Oppgi gjerne alternative tidsrom dersom det er mulig
* Informasjon om bakgrunnen for og målene med studiebesøket, og gruppens sammensetning
* Hvilken vinkling dere ønsker å ha på studiebesøket, altså hvilke temaer dere ønsker å få mer innsikt i
* Den forventede størrelsen på besøksgruppen

Ta gjerne kontakt med Sjur Rynningen Bie-Lorentzen på [sjur@osloregion.org](mailto:sjur@osloregion.org) om du har noen spørsmål. Mer informasjon om Osloregionens Europakontor og kontaktdetaljer til våre ansatte finner du [her](http://osloregion.org/).